**Ministru kabineta rīkojuma projekta „Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz Labklājības ministrijas 2018.gada valsts budžeta apakšprogrammas 20.01.00 „Valsts sociālie pabalsti” prognozētā līdzekļu atlikuma 1`035`000 *euro* apmērā pārdali uz Izglītības un zinātnes ministrijas 2018.gada apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” un novirzīšanu 2019.gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2018.gadā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Nepieciešamība vēl 2018.gadā segt daļu no 2019.gadā Latvijā paredzēto nacionālas nozīmes starptautisku sporta sacensību organizēšanas izdevumiem.
2. Latvijas Nacionālās sporta padomes 2017.gada 14.jūnija sēdē nolemtais (prot Nr.3 10. un 11.§).
3. Ministru kabineta 2018.gada 27.marta sēdes protokollēmums „Informatīvais ziņojums „Par Starptautiskās Automobiļu federācijas pasaules rallijkrosa čempionāta posma organizēšanu Latvijā 2019.–2022.gadā un ar to saistīto valsts finansiālo atbalstu sacensību organizēšanas licences maksājumiem”” (prot. Nr.7 36.§).
4. Likuma par budžetu un finanšu vadību 9.panta 15.daļa.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2019.gadā Latvijā norisināsies vairākas nacionālas nozīmes starptautiskas sporta sacensības (tai skaitā FIA Eiropas čempionāta posms rallijā, FIA pasaules čempionāta posms rallijkrosā, FIM pasaules čempionāta posms motokrosā MXGP, FIM pasaules čempionāta spīdvejā *Grand Prix* posms un Eiropas čempionāts spīdvejā, FIBA Eiropas čempionāta basketbolā sievietēm grupas turnīrs, FIL pasaules kausa posms kamaniņu sportā, FIBT Eiropas kausa posms bobslejā divniekiem un skeletonā, kā arī citas starptautiskas sporta sacensības (kopumā ar iepriekšminērtajām sacensībām 26)), kuru organizēšanai pieprasītais valsts budžeta līdzfinansējums (4`009`799 *euro*) būtiski pārsniedz 2019.gada valsts budžeta programmas 09.00.00 „Sports” apakšprogrammā 09.16.00 „Dotācija nacionālas nozīmes starptautisku sporta pasākumu organizēšanai Latvijā” sadalei pieejamo līdzekļu apjomu (542`415 *euro*), turklāt lielākā daļa (300`000 *euro*) no kopējiem šajā apakšprogrammā 2019.gadam pieejamajiem līdzekļiem ir paredzēti 2019.gada FIA Eiropas čempionāta posma rallijā organizēšanai nepieciešamās licences samaksai. Tādejādi kopējais deficīts šajā apakšprogrammā (summa, par kuru finanšu pieprasījumi pārsniedz pieejamos līdzekļus) ir 3`467`384 *euro*. Lai vismaz daļēji nodrošinātu Latvijas Nacionālās sporta padomes sēdē saskaņoto nacionālas nozīmes starptautisku sporta pasākumu organizēšanu Latvijā 2019.gadā, Izglītības un zinātnes minstrija (turpmāk – IZM) likumprojekta “Par valsts budžetu 2019.gadam” un likumprojekta “Par vidēja termiņa budžeta ietvaru 2019., 2020. un 2021.gadam” sagatavošanas procesā ir sagatavojusi un iesniegusi Finanšu ministrijā finansējuma pieprasījumu prioritārā pasākuma „Nacionālas nozīmes starptautisku sporta pasākumu organizēšana Latvijā” īstenošanai (2019.gadam 1`860`585 *euro*). Apzinoties reālo budžeta situāciju (t.i., ka visa nepieciešamā papildus finansējuma piešķiršana šim mērķim 2019.gadā visdrīzāk nebūs iespējama), viens no risinājuma variantiem ir daļēja valsts līdzfinansējuma piešķiršana vēl 2018.gadā. Izvērtējot visu sporta pasākumu sarakstu, IZM ieskatā šobrīd prioritāri būtu atbalstāma tādu 2019.gadā paredzēto sporta pasākumu finansēšana, kur pasākuma rīkošanas iespējamība Latvijā ir saistīta ar sacensību licences iegādi (t.i., sacensību rīkošanas maksu, kas jāveic attiecīgo sacensību starptautisakjiem organizatoriem (organizēšanas tiesību turētājiem)), turklāt licences maksas samaksa ir priekšnosacījums, lai garantētu sacensību iekļaušanu attiecīgā sporta veida starptautiskā pasākumu kalendārā 2019.gadam un attiecīgi šīs sacensības Latvijā varētu notikt. Šim nosacījumam atbilst trīs sporta sacensības – 2019.gada FIA pasaules rallijkrosa čempionāta posms (organizēšanas licences iegāde 475`000 *euro* apmērā), 2019.gada FIM pasaules čempionāta motokrosā posms (organizēšanas licences iegāde 360`000 *euro* apmērā) un 2019.gada FIM pasaules čempionāta spīdvejā posms (organizēšanas licences iegāde 179`000 *euro* apmērā un maksa par sacensību reģistrēšanu FIM kalendārā 21`000 *euro* apmērā; kopā 200`000 *euro*), kam kopā nepieciešami 1`035`000 *euro*. Jautājums par FIA pasaules rallijkrosa čempionāta posma organizēšanas Latvijā turpināšanu 2019.-2022.gadā tika izskatīts Latvijas Nacionālās sporta padomes 2017.gada 14.jūnija sēdē (prot. Nr.3 11.§.) un Ministru kabineta 2018.gada 27.marta sēdē (prot. Nr.7 36.§). Gan Latvijas Nacionālā sporta padome, gan Ministru kabinets atbalstīja sacensību organizēšanas turpināšanu, vienlaikus paredzot, ka jautājums par valsts finansiālo atbalstu sacensību organizēšanas Latvijā licences maksājumiem izskatāms likumprojekta „Par vidēja termiņa budžeta ietvaru 2019., 2020. un 2021.gadam” sagatavošanas procesā. Jautājums par FIM pasaules čempionāta motokrosā posma organizēšanas Latvijā turpināšanu (līdz 2020.gadam) tika izskatīts Latvijas Nacionālās sporta padomes 2017.gada 14.jūnija sēdē (prot. Nr.3 10.§.) un tika nolemts atbalstīt sacensību organizēšanas turpināšanu, vienlaikus paredzot, ka jautājums par valsts finansiālo atbalstu sacensību organizēšanas Latvijā licences maksājumiem izskatāms vidēja termiņa budžeta ietvara likumprojektu un valsts budžetu kārtējam gadam sagatavošanas procesā. Jautājums par 2019.gada FIM pasaules čempionāta spīdvejā posma organizēšanu Latvijā Latvijas Nacionālās sporta padomes sēdē vēl nav ticis izskatīts, jo attiecīga vēstule no biedrības „Latvijas Motosporta federācija” saņemta tikai 2018.gada 3.oktobrī.IZM rīcībā nav nepieciešamie līdzekļi 1`035`000 *euro* apmērā, kas būtu novirzāmi iepriekšminēto sacensību organizēšanas licenču iegādei. Visi finanšu līdzekļi 2018.gadam valsts budžeta programmas 09.00.00 „Sports” apakšprogrammā 09.16.00 “Dotācija nacionālās nozīmes starptautisku sporta pasākumu organizēšanai Latvijā” ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā „Par valsts budžetu 2018.gadam”, vai sporta federācijas (organizācijas) neievēro pielīgtās saistības).Labklājības ministrijas 2018.gada valsts budžeta programmas 20.00.00 „Valsts sociālie pabalsti un izdienas pensijas” apakšprogrammā 20.01.00 „Valsts sociālie pabalsti” izdevumi sociālajiem pabalstiem ir apstiprināti 290`401`513 *euro* apmērā, tajā skaitā izdevumi bērna piedzimšanas pabalstam 9`507`326 *euro* apmērā un izdevumi pabalstam aizbildnim par bērna uzturēšanu 4`633`625 *euro* apmērā. Analizējot 2018.gada naudas plūsmu, izdevumi bērna piedzimšanas pabalstam 9 mēnešos bija 6`169`920 *euro*, t.i. 64,9% no gada plāna (9 mēnešu vidējais rādītājs 75,0%). 2018.gada valsts budžeta sagatavošanas procesā bērna piedzimšanas pabalsta saņēmēju skaits vidēji mēnesī tika plānots 1 881 personas ar vidējo pabalsta apmēru 421,20 *euro* mēnesī. Analizējot 2018.gada 9 mēnešu statistiskos rādītājus un turpmākās tendences, tiek prognozēts, ka bērna kopšanas pabalsta saņēmēju skaits 2018.gadā sasniegs 1 677 personas (samazinājums – 204 persona) ar vidējo pabalsta apmēru 421,17 *euro* mēnesī (samazinājums – 0,03 *euro*), veidojot izdevumu apmēru 2018.gadam kopā 8`475`685 *euro* apmērā (421,17[[1]](#footnote-1) *euro* pabalsta apmērs vidēji mēnesī \* 1 677 pabalsta saņēmēju skaits vidēji mēnesī \*12 mēneši = 8 475 685 euro), līdz ar to tiek prognozēts, ka bērna piedzimšanas pabalsta izmaksai 2018.gadā radīsies izdevumu ekonomija 1 031 641 *euro* apmērā. Līdzekļu ekonomija pabalstam aizbildnim par bērna uzturēšanu tiek prognozēta 3`359 *euro* apmērā, sakarā ar mazāku nekā plānots pabalsta saņēmēju skaitu vidēji mēnesī. Saskaņā ar Likuma par budžetu un finanšu vadību 9.panta 15.daļu finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei.  Ievērojot minēto, IZM ir izstrādājusi Ministru kabineta rīkojuma projektu „Par apropriācijas pārdali” (turpmāk – Rīkojuma projekts), kurš paredz:1. atbalstīt apropriācijas pārdali no Labklājības ministrijas 2018.gada valsts budžeta apakšprogrammas 20.01.00 „Valsts sociālie pabalsti” prognozētā līdzekļu atlikuma 1`035`000 *euro* apmērā, tajā skaitā, no bērna piedzimšanas pabalstam prognozētā līdzekļu atlikuma 1`031`641 *euro* apmērā un no pabalsta aizbildnim par bērna uzturēšanu prognozētā līdzekļu atlikuma 3`359 *euro* apmērā, uz IZM 2018. gada apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2019.gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai 2018. gadā, tai skaitā:
	1. 2019. gada FIA pasaules rallijkrosa čempionāta posma organizēšanas licences iegādei (biedrībai „Latvijas Automobiļu federācija”) – 475`000 *euro*;
	2. 2019. gada FIM pasaules čempionāta motokrosā posma organizēšanas licences iegādei (biedrībai „Latvijas Motosporta federācija”) – 360`000 *euro*;
	3. 2019.gada FIM pasaules čempionāta spīdvejā posma organizēšanas licences iegādei un maksai par sacensību reģistrēšanu FIM kalendārā (biedrībai „Latvijas Motosporta federācija”) – 200`000 *euro*.
2. uzdevumu IZM sadarbībā ar Labklājības ministriju normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši rīkojuma 1.punktam.
3. uzdevumu finanšu ministram normatīvajos aktos noteiktajā kārtībā informēt Saeimu par rīkojuma 1.punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.
 |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM sadarbībā ar Labklājības ministriju. Rīkojuma projekta izstrādes procesā notikušas konsultācijas ar biedrību „Latvijas Automobiļu federācija” un biedrību „Latvijas Motosporta federācija”. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **291 243 928** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| * + 1. Labklājības ministrijas budžeta apakšprogramma 20.01.00 „Valsts sociālie pabalsti” (sociālie pabalsti)
 | 290 401 513 | - 1 035 000 |  |  |  |  |  |
| 1.1.2. IZM budžeta apakšprogramma 09.16.00 „Dotācija nacionālās nozīmes starptautisku sporta pasākumu organizēšanai Latvijā” | 842 415 | 1 035 000 |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **291 243 928** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.1.1. Labklājības ministrijas budžeta apakšprogramma 20.01.00 „Valsts sociālie pabalsti” (sociālie pabalsti) | 290 401 513 | - 1 035 000 |  |  |  |  |  |
| 2.1.2. IZM budžeta apakšprogramma 09.16.00 „Dotācija nacionālās nozīmes starptautisku sporta pasākumu organizēšanai Latvijā” | 842 415 | 1 035 000 |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  Ņemot vērā to, ka jautājums pēc būtības ir saistīts ar valsts budžeta līdzekļu iekšēju pārdali, valsts budžeta ieņēmumi un izdevumi nemainās. Izdevumi Labklājības ministrijas 2018.gada budžeta apakšprogrammā 20.01.00 „Valsts sociālie pabalsti” par 1`035`000 *euro* samazināsies, bet attiecīgi par 1`035`000 *euro* palielināsies IZM budžeta apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā” paredzētie līdzekļi. Pārdalītais finansējums tiks novirzīts šādiem mērķiem:1. 2019.gada FIA pasaules rallijkrosa čempionāta posma organizēšanas licences iegādei (biedrībai „Latvijas Automobiļu federācija”) 475`000 *euro*;
2. 2019.gada FIM pasaules čempionāta motokrosā posma organizēšanas licences iegādei (biedrībai „Latvijas Motosporta federācija”) 360`000 *euro*;
3. 2019.gada FIM pasaules čempionāta spīdvejā posma organizēšanas licences iegādei 179`000 *euro* un maksai par sacensību reģistrēšanu FIM kalendārā 21`000 *euro*; kopā 200`000 *euro.*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Pēc Rīkojuma projekta pieņemšanas IZM sadarbībā ar Labklājības ministriju normatīvajos aktos noteiktā kārtībā sagatavos un iesniegs Finanšu ministrijā pieprasījumu valsts budžeta apropriācijas pārdalei.IZM nodrošinās, ka biedrība „Latvijas Automobiļu federācija” un biedrība „Latvijas Motosporta federācija” piešķirtos valsts budžeta līdzekļus izlietos (t.i., veiks maksājumus attiecīgo sacensību starptautisakjiem organizatoriem (organizēšanas tiesību turētājiem)) līdz 2018.gada 31.decembrim. Šāds nosacījums tiks ietverts finansēšanas līgumos, kuri tiks slēgti starp IZM un finansējuma saņēmēju. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Jautājums par FIA pasaules rallijkrosa čempionāta posma organizēšanas Latvijā turpināšanu 2019.-2022.gadā un jautājums par FIM pasaules čempionāta motokrosā posma organizēšanas Latvijā turpināšanu (līdz 2020.gadam) izskatīts Latvijas Nacionālās sporta padomes 2017.gada 14.jūnija sēdē (prot. Nr.3). Notikušas konsultācijas ar biedrību „Latvijas Automobiļu federācija” un biedrību „Latvijas Motosporta federācija”. |
| 2. | Sabiedrības līdzdalība projekta izstrādē | Jautājums par FIA pasaules rallijkrosa čempionāta posma organizēšanas Latvijā turpināšanu 2019.-2022.gadā un jautājums par FIM pasaules čempionāta motokrosā posma organizēšanas Latvijā turpināšanu (līdz 2020.gadam) izskatīts Latvijas Nacionālās sporta padomes 2017.gada 14.jūnija sēdē (prot. Nr.3). Notikušas konsultācijas ar biedrību „Latvijas Automobiļu federācija” un biedrību „Latvijas Motosporta federācija”. |
| 3. | Sabiedrības līdzdalības rezultāti | Jautājums par FIA pasaules rallijkrosa čempionāta posma organizēšanas Latvijā turpināšanu 2019.-2022.gadā tika izskatīts Latvijas Nacionālās sporta padomes 2017.gada 14.jūnija sēdē (prot. Nr.3 11.§.) un Ministru kabineta 2018.gada 27.marta sēdē (prot. Nr.7 36.§). Gan Latvijas Nacionālā sporta padome, gan Ministru kabinets atbalstīja sacensību organizēšanas turpināšanu, vienlaikus paredzot, ka jautājums par valsts finansiālo atbalstu sacensību organizēšanas Latvijā licences maksājumiem izskatāms likumprojekta „Par vidēja termiņa budžeta ietvaru 2019., 2020. un 2021.gadam” sagatavošanas procesā. Jautājums par FIM pasaules čempionāta motokrosā posma organizēšanas Latvijā turpināšanu (līdz 2020.gadam) tika izskatīts Latvijas Nacionālās sporta padomes 2017.gada 14.jūnija sēdē (prot. Nr.3 10.§.) un tika nolemts atbalstīt sacensību organizēšanas turpināšanu, vienlaikus paredzot, ka jautājums par valsts finansiālo atbalstu sacensību organizēšanas Latvijā licences maksājumiem izskatāms vidēja termiņa budžeta ietvara likumprojektu un valsts budžetu kārtējam gadam sagatavošanas procesā. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM sadarbībā ar Labklājības ministriju un Finanšu ministriju. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Izglītības un zinātnes ministrs Kārlis Šadurskis

Severs 67047935

edgars.severs@izm.gov.lv

Randohs 67047982

kaspars.randohs@izm.gov.lv

1. Bērna piedzimšanas pabalsta vidējais apmērs vidēji mēnesī noapaļots, norādot divas zīmes aiz komata [↑](#footnote-ref-1)